การประกอบธุรกิจของแต่ละสายผลิตภัณฑ์

การประกอบธุรกิจของ บมจ. ดี.ที.ซี. อินดัสตรี่ส์ และบริษัทย่อย
ไม่อาจแบ่งสายผลิตภัณฑ์ออกได้ชัดเจน เพราะผลิตอยู่ด้วยกัน จำหน่ายไปด้วยกัน
คงเป็นสายเครื่องเขียน กล่าวคือ

(1) ลักษณะผลิตภัณฑ์หรือบริการ

ลักษณะผลิตภัณฑ์

บมจ. ดี.ที.ซี. อินดัสตรี่ส์ เป็นผู้ประกอบธุรกิจ ผลิตสินค้า ประเภทเครื่องเขียนต่าง ๆ
ได้แก่ปากกาลูกลื่น ปากกาเคมี ดินสอดำและดินสอสี ภายใต้การคิดค้นสร้างสรรค์และแบบผลิตภัณฑ์
ที่มีลิขสิทธิ มีสิทธิบัตร และเครื่องหมายการค้าของบริษัทเอง คือ

ปากกาลูกลื่นที่มีเครื่องหมายการค้า LANCER, CANDY, CHEETAH, CLASSMATE และ
GOLDMEDAL เป็นต้น เป็นสินค้าที่ตอบสนองความต้องการของผู้ใช้ทุกวัยและทุกลักษณะทุกระดับงาน
เขียน ในรูปแบบ ทั้งที่เป็นฝาครอบและแบบกดปุ่ม ด้วยการจัดจำหน่ายทั้งในประเทศและต่างประเทศ

ปากกาเคมี บริษัทเป็นผู้ผลิตปากกาเคมี หลายประเภท ได้แก่ปากกาเขียนแผ่นใส ปากกา
สีสะท้อนแสงเน้นข้อความ และปากกาเขียนกระดานขาว เป็นต้น ดินสอดำ และดินสอสี
บริษัทผลิตและประกอบดินสอ เพื่อใช้ในงานเขียนทั่วไปในรูปแบบของดินสอกด
หรือรูปแบบที่ไส้ดินสอเลื่อนขึ้นลงได้ และ เปลี่ยนไส้ได้ เครื่องเขียนอื่น ๆ และเครื่องใช้สำนักงาน
ถาดใส่เครื่องเขียน แฟ้มเอกสาร และยางลบ

(2) การตลาดและภาวะการแข่งขัน

(ก) นโยบายและลักษณะการตลาดของผลิตภัณฑ์ที่สำคัญ

กลยุทธ์การแข่งขัน

นโยบายการตั้งราคา บริษัท มีนโยบายในการตั้งราคาสินค้าที่บริษัทผลิตออกจำหน่าย
ให้มีความเป็นธรรม ต่อผู้บริโภคอย่างแท้จริง บริษัท ได้กำหนดราคาพิมพ์ไว้ และปรากฎอยู่ที่ฉลาก
ตามกฎหมายที่ว่าด้วยฉลากสินค้า ลูกค้าเป้าหมาย ที่เป็นร้านค้าปลีก ห้างสรรพสินค้าทุกแห่ง
ต้องขายสินค้าให้ผู้บริโภคตามราคานั้น ดังนั้นบริษัท จะตั้งราคาขายให้ลูกค้าที่ประกอบการขายส่ง
ขายปลีก โดยคิดเอากำไร เฉลี่ยประมาณ 10 ถึง 20 % (จากต้นทุน)

บริษัทให้ส่วนลด จากราคาปิดตามฉลาก เพียง 2 ช่วง คือ
ให้ส่วนลดกับผู้ประกอบการที่ซื้อสินค้าของบริษัท(ในประเทศ คือ บจ.ไดเรคทเทรดดิ้ง ต่างประเทศ
คือ บจ.อาทิตย์เกรียงไกร) ไปขายส่ง โดยเฉลี่ย อย่างต่ำประมาณ 15 % ถึง 20 %
ให้ส่วนลดกับผู้ประกอบการที่ซื้อสินค้าของบริษัทไปขายปลีกประมาณ 10 % อย่างสูงประมาณ 20 %
จากราคาขายตามที่กำหนดไว้ที่ฉลาก ซึ่งเป็นราคาที่จะต้องขายให้กับผู้บริโภค ทั้งนี้การกำหนด
การให้ส่วนลด ขึ้นกับภาวะการตลาด ภาวะการเพิ่มลดของต้นทุน ตามสภาพทางเศรษฐกิจ ตลอดทั้ง
แบบ รุ่น ประเภท คุณภาพของสินค้าด้วย

การจำหน่ายและช่องทางการจำหน่าย

การจำหน่ายในประเทศ ปัจจุบัน บริษัทผลิตสินค้าออกทำการจำหน่าย ภายในประเทศ
โดยมีสัดส่วนประมาณร้อยละ 60 -70 ของยอดขายรวม บริษัทจำหน่ายผลิตภัณฑ์
ให้กับลูกค้าเป้าหมาย ดังกล่าวแล้ว ทั่วประเทศ ผ่านบริษัท ไดเรคท์เทรดดิ้ง จำกัด โดยตรง
บริษัทไม่ได้แต่งตั้งตัวแทนจำหน่ายอีกทอดหนึ่ง
แต่ได้ดำเนินนโยบายการขายสินค้าของบริษัทให้สามารถเข้าถึงลูกค้าได้ทุกกลุ่ม
ก็เพื่อให้บริษัทสามารถครองส่วนแบ่งการตลาดได้มาก เท่าที่ทำได้ อย่างยาวนานและถาวร
ให้มากที่สุด

การจำหน่ายในต่างประเทศ ในปัจจุบันบริษัทได้จำหน่ายผ่านบริษัทย่อย คือ บจ.อาทิตย์เกรียงไกร
เพื่อจำหน่ายสินค้าไปยังต่างประเทศ มีลูกค้าเป้าหมาย ลักษณะเดียวกับการขายในประเทศ ส่วนใหญ่
จะได้รับการติดต่อจากลูกค้าเป้าหมายโดยตรง และมีผู้แทนจำหน่ายในเกือบทุกประเทศ

ลักษณะลูกค้า

ผลิตภัณฑ์ของบริษัทเป็นผลิตภัณฑ์ที่ตอบสนองความต้องการของผู้ใช้ทุกวัย
ทุกลักษณะและทุกระดับงานเขียน ในรูปแบบทั้งที่เป็นฝาครอบ และแบบกดปุ่ม
ได้จัดจำหน่ายทั้งในประเทศและส่งออกไปจำหน่ายในต่างประเทศ
ผู้บริโภค(ลูกค้า)ที่เพิ่มขึ้นอยู่ตลอดเวลา ทำให้อุตสาหกรรมประเภทนี้
ยังคงมีแนวโน้มเติบโตต่อไปได้เรื่อย ๆ ตามปัจจัยสำคัญดังนี้ คือ อัตราการเติบโตของประชากรโลก
ที่ยังคงสืบเนื่องต่อไปอย่างคงที่ จำนวนที่เพิ่มขึ้นของสถาบันการศึกษา (มัธยมศึกษา,วิทยาลัย,
มหาวิทยาลัย)และอัตราการเพิ่มของประชากรที่ได้รับการศึกษา มีสูงขึ้น
ก่อให้เกิดการขยายตัวของจำนวนนักเรียน การเติบโตทางด้านเศรษฐกิจของโลกในอนาคต
จะมีส่วนช่วยให้อัตราการใช้ปากกาต่อคน มีสัดส่วนที่สูงขึ้น

จุดเด่น เรื่องการตลาดในประเทศนั้น ปัจจุบันผู้ประกอบการที่ผลิตปากกาที่แท้จริงมีประมาณ 5 ราย
เท่านั้น และจะเป็นผู้นำเข้าชิ้นส่วนเพื่อมาประกอบเสียเป็นส่วนใหญ่ ทั้งนี้เนื่องมาจากเหตุผล 2
ประการ คือ

ประการแรก เทคนิคการผลิตและ KNOW-HOW ที่ยากต่อการเรียนรู้หรือเลียนแบบ
ถ้าต้องการที่จะพัฒนาขึ้นมาเอง และต้องใช้เวลาและเงินลงทุนสูงมาก

ประการที่สอง ราคาปากกาลูกลื่นมีราคาถูกมาก ทำให้มี MARGIN ต่ำ(ประมาณ 10-15 %)
จึงมีความเสี่ยงต่อการลงทุนสูง

ผลิตภัณฑ์ปากกาเริ่มมีการเปลี่ยนแปลงไปในทางที่ดีขึ้น กล่าวคือ
ในสมัยก่อนจะเน้นในการผลิตปากกาที่สามารถใช้งานได้และมีราคาถูก
แต่ในปัจจุบันการผลิตปากกาที่มีรูปแบบ สีสัน สวยงาม น่าใช้ เริ่มจะเป็นที่นิยมมากขึ้น
ถึงแม้จะมีราคาสูงก็ตาม

ทางด้านผลิตภัณฑ์ปากกาลูกลื่น บริษัท สามารถผลิตปากกาลูกลื่นขนาดหัว 0.5 ม.ม. 0.7 ม.ม.
0.8 ม.ม. และ 1.0 ม.ม. โดยเน้นสีหมึก น้ำเงิน ดำ แดง
และที่สำคัญที่สุดบริษัทได้เน้นคุณภาพการผลิตสินค้า รวมถึงขนาดของหัวปากกาทุกขนาดให้เขียนลื่น
การเขียน หมึกสม่ำเสมอ ไม่ขาด สิ่งเหล่านี้ จึงทำให้บริษัท มีจุดเด่นเหนือคู่แข่งขันเสมอมา
นับเป็นจุดเด่นของบริษัท ทั้งในตลาดภายในประเทศ และตลาดในต่างประเทศ

จุดด้อย คือ ปัญหาเรื่องการตลาดภายในประเทศ สภาพปัญหาเรื่องการตลาดภายในประเทศ
สืบเนื่องมาจากการปรับลดอัตราภาษีอากรขาเข้าของสินค้าจำพวกเดียวกันกับที่บริษัทผลิตตามเงื่อนไขของสนธิสัญญา
แกตต์ ซึ่งได้กำหนดให้ทุกประเทศในภูมิภาคเอเชีย ปรับลดอัตราภาษีลงเหลือ 5 % ในปี พ.ศ.
2543 แต่ราคาพลาสติกนำเข้าที่เป็นวัตถุดิบหลักในการผลิตภาษีนำเข้า 20 % เพราะฉะนั้น
ทำให้ต้นทุนการผลิตของบริษัทสูงกว่าประเทศอื่น 15%

เพื่อเป็นการแก้ปัญหา บริษัทได้เพิ่มการลงทุนและความพยายามในการพัฒนาสินค้าใหม่ ๆ
ออกมาอย่างต่อเนื่อง โดยในปี พ.ศ. 2545 นี้ บริษัทยังจะได้นำเสนอผลิตภัณฑ์ใหม่อีกหลาย ๆ ตัว
ที่ได้ออกแบบให้เหมาะกับรสนิยมและความต้องการของตลาด ทั้งภายในประเทศและต่างประเทศ
กล่าวมาแล้วว่าโครงการพัฒนาผลิตภัณฑ์ของบริษัท บริษัทได้กระทำมาอย่างต่อเนื่อง
และจะขยายต่อไปในอนาคต ความสำเร็จของโครงการนี้
ส่วนหนึ่งขึ้นอยู่กับภาครัฐที่จะสนับสนุนผู้ส่งออกในแต่ละวิถีทางได้ อย่างไร

ผลิตภัณฑ์ปากกาของบริษัท ในปัจจุบันนี้ได้รับการยอมรับจากต่างประเทศเพิ่มมากขึ้น
ไม่ว่าในด้านคุณภาพ ความสวยงามน่าใช้
แต่ต้นทุนของบริษัทฯสูงกว่าประเทศอินเดีย,จีนแดง,อินโดนีเซียมากเกินกว่า 30 – 40 %
เพราะฉะนั้นการส่งออกจึงประสบปัญหามาก

ลูกค้าเป้าหมาย บริษัทมีลูกค้าเป้าหมาย ทั้งภายในประเทศและต่างประเทศ คือ ร้านค้าขายปลีก
ร้านค้าขายส่ง สหกรณ์ ห้างสรรพสินค้า หรือศูนย์การค้า DISCOUNT STORE และซุปเปอร์ มาร์เก็ต
นอกจากนี้ยังมีโรงเรียน มหาวิทยาลัยและทุกสถาบันการศึกษา รัฐวิสาหกิจ
หน่วยราชการบริษัทห้างร้านและโรงแรมที่สั่งพิมพ์ชื่อ ภายในประเทศบริษัทจะมีลูกค้าเป้าหมาย
กระจายไปทั่วประเทศ สำหรับในต่างประเทศ ในปัจจุบัน บริษัทมีลูกค้าเป้าหมายส่วนใหญ่
จะอยู่ในเอเชีย ในประเทศตะวันออกกลาง และแอฟริกา รวมทั้งในยุโรป และอเมริกา
เป็นเป้าหมายที่จะขยายต่อไปให้ได้

ในช่วง 3 ปี ที่ผ่านมา บมจ.ดี.ที.ซี.อินดัสตรี่ส์ และบริษัทย่อย
ไม่ได้พึ่งพิงลูกค้ารายใดรายหนึ่งเกินกว่า 30 % ของรายได้รวมแต่อย่างใด

(2) ภาวะการแข่งขัน

 สภาพการแข่งขันในอุตสาหกรรม 

โอกาส เนื่องจาก บริษัท มีความพร้อม ในด้านต่าง ๆ ไม่ว่าจะเป็นเรื่องทรัพยากรมนุษย์ เงินทุน
เครื่องจักรและเทคโนโลยี่ ตลอดทั้งตลาดวัตถุดิบ เพราะสิ่งต่าง ๆ เหล่านี้
จะเป็นโอกาสที่ทำให้บริษัท สามารถผลิตสินค้า โดยใช้ต้นทุนต่ำลงได้ ส่งผลให้บริษัท
ขายส่งสินค้าให้ลูกค้าในราคาที่เหมาะสม ลูกค้าเป้าหมายของบริษัท ขายสินค้าให้กับผู้บริโภค
สมกับประโยชน์ที่ได้จากการใช้สอย อย่างแท้จริง โดยเฉพาะในภาวะเศรษฐกิจที่ตกต่ำอยู่ในขณะนี้

อุปสรรค บริษัทมีอุปสรรคอันเนื่องมาจากภาษีดังกล่าวแล้ว

ปัจจัยภายนอกที่อาจกระทบต่อการประกอบอุตสาหกรรม ของบริษัทในปัจจุบันและอนาคตอันใกล้
คือปัจจัยทางด้านภาษี,อัตราแลกเปลี่ยนเงินตรา,ค่าแรงและวัตถุดิบที่ราคาสูงขึ้นและจัดหาได้ยาก

จำนวนและขนาดของคู่แข่งขัน ปัจจุบัน จำนวนคู่แข่งขัน ในส่วนของตลาดปากกา มีผู้ประกอบการ
ผลิตจำหน่าย รายใหญ่ ๆ มีส่วนแบ่งของตลาดภายในประเทศ สูงถึงรายละ 10 ถึง 15 % มีอยู่ 5
รายด้วยกัน นอกนั้นเป็นผู้ประกอบการที่สั่งนำเข้า มีส่วนแบ่งของตลาดน้อยมาก

ส่วนแบ่งตลาด เนื่องจากไม่มีการจัดทำและสำรวจอย่างเป็นทางการในธุรกิจของบริษัทฯ
ทำให้ไม่สามารถระบุจำนวนสัดส่วนได้

สถานภาพในการแข่งขันของบริษัท สถานภาพการแข่งขันในประเทศ
จะเป็นการแข่งขันกันเองระหว่างผู้จำหน่ายรายใหญ่ๆ เพียงไม่กี่ราย
ผู้จำหน่ายส่วนใหญ่จะไม่ใช่ผู้ผลิตโดยตรง แต่จะเป็นผู้นำเข้าชิ้นส่วน
เข้ามาประกอบหรือนำเข้าสินค้าสำเร็จรูปมาจำหน่ายโดยตรงเลย ผู้จำหน่ายที่ผลิตเองมีอยู่เพียง 5
รายที่กล่าวแล้ว เท่านั้น ในจำนวนนี้มีแต่เฉพาะ บมจ.ดี.ที.ซี.อินดัสตรี่ส์
เป็นผู้ผลิตแบบครบวงจรแต่ผู้เดียวในประเทศไทย

ปัจจัยสำคัญที่ส่งผลต่อการแข่งขันนั้นมีอยู่ 3 ปัจจัย โดยเรียงตามลำดับความสำคัญ คือ ราคา รูปแบบ
และคุณภาพ ทั้งนี้จะขึ้นอยู่กับกลุ่มลูกค้าเป็นหลัก กลุ่มลูกค้าหลักจะมีลักษณะไหวตัวง่ายกับราคา
(PRICE SENSITIVE) ส่วนกลุ่มลูกค้ารองลงมาจะซื้อสินค้าที่มีรูปแบบที่สวยงามน่าใช้
ราคาจะไม่ค่อยมีผลกระทบต่อการตัดสินใจมากนัก แต่ถึงอย่างไร
ลูกค้าทั้งหมดก็ยังคงคำนึงถึงปัจจัยด้านคุณภาพอยู่เสมอ
โดยเฉพาะเมื่อมีการเปรียบเทียบระหว่างราคา หรือรูปแบบของสินค้า

การแข่งขันในตลาดต่างประเทศ ลักษณะการแข่งขันกับผู้ผลิต
ในตลาดต่างประเทศนั้นสามารถแบ่งออกเป็น 3 กลุ่มใหญ่ คือกลุ่มผู้ผลิตในประเทศสหรัฐอเมริกา
กลุ่มประเทศผู้นำของยุโรปและกลุ่มประเทศแถบเอเชีย
โดยผู้ผลิตชั้นนำจากแถบยุโรปจะมาจากประเทศฝรั่งเศส อิตาลี อังกฤษ สเปน และสวิสเซอร์แลนด์

ตลาดยุโรป เป็นตลาดที่เน้นด้านมาตรฐานคุณภาพเป็นสำคัญ
ต่อมาตลาดแถบเอเชียก็มาเน้นด้านคุณภาพ เช่นกัน แต่ราคาปากกาในตลาดแถบเอเชียจะถูกกว่า
จึงสามารถแข่งขันได้

ส่วนผู้ผลิตชั้นนำจากแถบเอเชียจะมาจากประเทศญี่ปุ่น เกาหลี และไทย
โดยส่วนใหญ่แล้วคุณภาพการผลิตจะอยู่ในมาตรฐานใกล้เคียงกัน

ตลาดในสหรัฐอเมริกายังคงเป็นตลาดที่ค่อนข้างยากในการเข้าสู่ตลาดได้
เนื่องจากมีการเก็บภาษีการนำเข้าสินค้าปากกาลูกลื่น
จึงทำให้ต้นทุนของสินค้าประเภทนี้มีราคาสูงมาก ยากต่อการแข่งขันกับผู้ผลิตในประเทศสหรัฐเอง ได้

ความยาก/ง่าย ที่จะมีคู่แข่งขันรายใหม่ อุตสาหกรรมปากกาและเครื่องเขียน
เป็นอุตสาหกรรมที่มีกำไรต่อหน่วยไม่สูงนัก เนื่องจากราคาถูก บริษัทจึงได้เน้นการผลิตในปริมาณมาก
(Mass Production) ซึ่งจะช่วยให้ต้นทุนต่อหน่วยต่ำ และมีผลกำไรได้
ดังนั้นการลงทุนในวัตถุดิบและเครื่องจักรจึงค่อนข้างสูง จึงจะประกอบการได้ผลดี
ทำให้ความเป็นไปได้ที่จะมีคู่แข่งขันรายใหม่ หรือคู่แข่งรายย่อย มีขึ้นได้น้อยมาก คือถ้ามี
ก็คงมีขึ้นได้ยากมาก เพราะต้องลงทุนสูง ต้องการสร้างสมประสบการณ์ในการผลิต
การรักษามาตรฐานของผลิตภัณฑ์ที่ดี อย่างสม่ำเสมอ และยาวนาน

คู่แข่งในต่างประเทศ ผู้ประกอบการที่เกิดใหม่ คงเกิดขึ้นได้ยาก ด้วยเหตุผลเช่นเดียวกัน
แต่ถ้าคู่แข่งเก่า ๆ จะเจริญเติบโต มีความก้าวหน้าขึ้น ในด้านการตลาด
บริษัทก็คงมีปัญหาเรื่องการต่อสู้ในด้านการตลาด เช่นเดียวกัน ทั้งนี้เพราะระบบภาษี
ทั้งนี้คู่แข่งส่วนใหญ่มีอยู่ในประเทศจีน อินโดนีเซีย อินเดีย เป็นต้น ประเทศเหล่านี้
ค่าแรงยังต่ำกว่าประเทศไทยมาก ทำให้ประเทศดังกล่าว
ผลิตสินค้าประเภทเดียวกันนี้ในราคาต้นทุนต่ำกว่า และรัฐบาลของคู่แข่งได้ส่งเสริมผู้ส่งออก
มากกว่าในประเทศไทย

สินค้าทดแทน บริษัทยังต้องคงผลิต เครื่องเขียนต่อไป โดยไม่หยุดยั้ง
แต่จะทดแทนด้วยการพัฒนาสินค้าเครื่องเขียนให้มีความทันสมัย รูปแบบแปลกใหม่
ตรงตามความนิยมและประโยชน์ใช้งาน คุณภาพดี มีมาตรฐาน

อำนาจต่อรองของผู้ซื้อ และผู้ขาย ผู้ซื้อในฐานะผู้บริโภค มีอำนาจต่อรอง
ด้วยการเลือกซื้อสินค้าเครื่องเขียนที่บริษัทผลิต ออกจำหน่ายได้หลายรายด้วยกัน
เพราะสินค้าประเภทเดียวกันนี้ มีผู้ประกอบการ ที่ผลิตขึ้นมาในประเทศไทย ดังกล่าวนี้ จะมีประมาณ
5 ราย นอกนั้นเป็นผู้ประกอบการที่สั่งนำเข้ามาขาย เป็นสินค้าที่มีคุณภาพดีทัดเทียมกัน ราคาเท่าๆ
กัน ยิ่งถ้ามีการลดภาษีนำเข้ามาตามข้อตกลงระหว่างประเทศ ของเอเปกด้วยแล้ว
อำนาจต่อรองในเรื่องการเลือกซื้อ ตัดสินใจซื้อของผู้ซื้อ สินค้าของบริษัท จะตกเป็นรอง

ผู้ซื้อ ในฐานะผู้ประกอบการขายปลีก อำนาจต่อรองในเรื่องการขอส่วนลด
จะมีนัยสำคัญที่จะขึ้นกับผู้ซื้อในฐานะผู้บริโภค ในกรณีที่ผู้ซื้อ สามารถเลือกซื้อสินค้าไปหลายราย
ผู้ซื้อในฐานะผู้ประกอบการขายปลีก จะต่อรองขอส่วนลดมากขึ้น

ตามกฎหมายที่ว่าด้วยฉลากสินค้า กำหนดว่าสินค้าที่ผลิตจากโรงงานอุตสาหกรรม
จะต้องกำหนดราคาขายปลีกต่อหน่วยไว้ในฉลากผู้บริโภคเห็นได้ชัดเจน

ส่วนอำนาจการต่อรองของผู้ขาย ก็ เป็นไปตามกลไกของตลาดแข่งขัน เช่นเดียวกัน

(3) การจัดหาผลิตภัณฑ์ หรือบริการ

(ก) ลักษณะการจัดให้ได้มาซึ่งผลิตภัณฑ์

การผลิต/จำนวนโรงงาน/กำลังการผลิตรวม/นโยบายการผลิต

บมจ ดี.ที.ซี.อินดัสตรี่ส์ และบริษัทย่อยเป็นผู้ผลิต ผลิตภัณฑ์สินค้าประเภทเครื่องเขียนต่างๆ
ดังกล่าวขึ้นเอง ไม่ได้จัดหาผลิตภัณฑ์อื่นๆ มาเพื่อจัดจำหน่ายแต่อย่างใด

ที่ตั้งและจำนวนโรงงาน โรงงานหลัก มีการผลิตส่วนใหญ่อยู่ที่ เลขที่ 176 สุขุมวิท 64
แขวงบางจาก เขตพระโขนง กรุงเทพมหานคร

กำลังการผลิตและปริมาณการผลิต บมจ.ดี.ที.ซี.อินดัสตรี่ส์ ไม่ได้จัดหาผลิตภัณฑ์มาเพื่อจำหน่าย
แต่เป็นผู้ผลิตสินค้าขึ้นเอง โดยโรงงานและเครื่องจักรที่มีประสิทธิภาพ ในช่วงปี 2541
บริษัทมีกำลังการผลิตเต็มที่ 437 ล้านด้ามต่อปี

  ---------------------------------------------- -------- -------- -------- --------
  จำนวนกะที่ผลิต รวม 3 กะ จำนวนกะที่ผลิตจริง คือ 3 กะ    ปี 2541   ปี2542    ปี 2543   ปี2544
  ตามศักยภาพของเครื่องจักร                                                      
  มีการใช้กำลังการผลิตเพียงประมาณร้อยละ 20                                        
  ของกำลังการผลิตเต็มที่                                                         
  ตามสถิติซึ่งแสดงกำลังการผลิตและปริมาณการผลิตจริงได้ดังนี้                              

  กำลังการผลิตเต็มที่ปากกา (ล้านด้าม)                   437      738      740      742

  ปริมาณการผลิตจริงปากกา(ล้านด้าม)                    164      180      195      282

  การใช้กำลังการผลิต (%)                            38%      24%      20%      38%

  อัตราการเพิ่ม(ลด)ของปริมาณการผลิต(%)                (23%)    (10%)    8%       44%
  ---------------------------------------------- -------- -------- -------- --------

การจัดหาวัตถุดิบเพื่อจำหน่าย บมจ.ดี.ที.ซี.อินดัสตรี่ส์ และบริษัทย่อย ไม่ได้ประกอบธุระกิจ
ในด้านจัดหาวัตถุดิบ เพื่อจำหน่าย

สภาพปัญหาเกี่ยวกับวัตถุดิบ ในด้านการผลิตสินค้า บมจ.ดี.ที.ซี.อินดัสตรี่ส์
ยังไม่มีปัญหาเกี่ยวกับวัตถุดิบ แต่อย่างใด

วัตถุดิบ และผู้จำหน่าย 2544 2543 2542

 ประเภท ผู้จำหน่าย จำนวน สัดส่วน% จำนวน สัดส่วน% จำนวน สัดส่วน%

[TABLE]

BALL (PCS)

ต่างประเทศ

United state of America 152,409,036 100% 159,870,029 100% 90,213,635
76.13%

อื่น ๆ - - - - 28,279,134 23.87%

วัตถุดิบที่สำคัญ คือ เม็ดพลาสติก นอกนั้นเป็นน้ำหมึก ราคาของวัตถุดิบที่ใช้ในการผลิต
จะมีการเปลี่ยนแปลงระดับราคาค่อนข้างสูง ต่อเมื่อมีเหตุการณ์ผิดปกติอย่างรุนแรง เช่น
ในระยะที่อัตราแลกเปลี่ยนเงินตราผันผวนมากๆ แต่โดยทั่ว ๆ
ไปแล้วระดับราคาของวัตถุดิบจะมีการเปลี่ยนแปลงไม่เกินร้อยละ 7 - 8

ปัญหาที่สำคัญเกี่ยวกับวัตถุดิบ เท่าที่เป็นมาโดยตลอด นั้น คือ
ปัญหาด้านอัตราแลกเปลี่ยนเงินตราต่างประเทศ ซึ่งหากไม่มีความระมัดระวังเพียงพอ
อาจยังผลให้ต้นทุนการผลิตสูงขึ้นได้ทันที

วัตถุดิบสำคัญที่ใช้ในการผลิตสินค้า คือ เม็ดพลาสติก การใช้วัสดุอื่นทดแทน คงเป็นไปได้ยาก
เนื่องจากในปัจจุบันนี้ ยังไม่มีวัตถุดิบ อื่นมาทดแทนได้

(ข) ผลกระทบต่อสิ่งแวดล้อม

กระบวนการผลิตของบริษัท ไม่มีผลกระทบต่อสิ่งแวดล้อมแต่ประการใด
เพราะโรงงานและเครื่องจักรที่ใช้ผลิต ไม่มีแก๊ส ไม่มีควัน ไม่มีกลิ่น ไม่มีกากน้ำมันเสีย ไม่มีน้ำเสีย
ที่จะต้องถ่ายออกมาแต่ประการใด

การควบคุมโดยหน่วยงานของรัฐ คือ ไม่มีหน่วยงานของรัฐ หน่วยงานใด
มาควบคุมเรื่องผลกระทบต่อสิ่งแวดล้อม ในการประกอบการของบริษัท
แต่มีเจ้าหน้าที่ของกรมโรงงานกระทรวงอุตสาหกรรม และอนามัยเขตมาตรวจ อยู่ทุกระยะ
และต่อเนื่อง

(4) งานที่ยังไม่ได้ส่งมอบ

การประกอบการของบริษัทมีลักษณะที่ไม่ได้เป็นการรับเหมาทั้งโครงการหรือชิ้นงานแต่อย่างใด